สวัสดีค่ะอยากสอบถามเพิ่มเติมนิหน่อยค่ะ พอดีเพิ่งฝังยาคุมไปเมื่อวันที่ 16 และมีเพศสัมพันธ์ทางก้น เป็นกังวลตอนถไถ จึงกินยาคุมฉุกเฉินและเมื่อฝังได้ 4 วัน ฝังในช่วงที่ไม่มี ปจด ค่ะ ยาไม่ออกฤทธิ์ดีแน่นอน แต่เกิข้อผิดพาดระหว่างป้องกันค่ะ เผลอมีมีเพศสสัมพันธื หลังนอก 1 ครั้ง ไม่หลั่ง 1 ครั้งทำให้ต้องพิจารณากินยาคุมฉุกเฉินอีก 1 ครั้งค่ะ แต่พอกินไปแล้ว 5-7 วันไม่มีเลือดออกเลยค่ะ และผ่านมาเกือบ 3 อาทิตยื ในวันที่ 12 มีนาคม มีตกขาวสีน้ำตาลปนเลือดค่ะเจ็บท้องน้อยทางขวาดจี๊ดๆ และวันที่ 13 มีนาคม มีเลือดออกกระปริบกระปรอย เป็นสีแดงเข้มเลยค่ะ ออกมาไม่มาก แต่มา 4 วัน แล้ว มันคือเลือประจำเดือนใช่ไหมคะ เพราะคิดว่า ถ้ากินยาคุมฉุกเฉินไปแล้ว เลือดต้องออกภายใน 5-7 วันแต่ว่า ผ่านมาเกือบเดือนเพิ่งมีเลือดออกค่ะ แล้วที่เลือดออกกระปริบกระปรอยเป็นผลของการฝังยาคุมใช่ไหมคะ
สวัสดีค่ะ หากไม่ได้เริ่มฝังยาคุมกำเนิด ภายใน 1-5 วันนับจากวันแรกที่มีประจำเดือนมา ยาฝังก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อน ดังนั้น หากฝังยาคุมได้ 4 วัน แล้วมีเพศสัมพันธ์โดยไม่ป้องกัน ก็ย่อมมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนการที่หลังจากทานยาคุมฉุกเฉินไปแล้ว 1 สัปดาห์ แล้วไม่มีเลือดออก ก็ไม่ได้ถือว่าผิดปกติอะไร เพราะไม่จำเป็นต้องมีเลือดออกมาก็ได้ อีกทั้งยังมีการฝังยาคุมกำเนิดอยู่ ก็ย่อมทำให้ไม่มีเลือดออกจากผลของยาคุมฉุกเฉินได้ค่ะส่วนการที่หลังจากนั้น 3 สัปดาห์ ได้มีตกขาวสีน้ำตาลปนเลือดออกมา และมีเลือดออกกะปริดกะปรอยมาอีก 4 วัน ก็น่าจะเป็นเลือดที่เกิดจากผลของยาฝังคุมกำเนิดค่ะ ไม่ใช่ผลของยาคุมฉุกเฉิน ทั้งนี้ ผลข้างเคียงของยาฝังคุมกำเนิดที่พบได้บ่อยคือ การทำให้ประจำเดือนมาผิดปกติไป ทำให้มีเลือดออกกะปริดกะปรอย หรืออาจเกิดเลือดออกปริมาณมาก ติดต่อกันนาน หรือบางครั้ง ก็อาจทำให้ประจำเดือนขาดหายไปก็ได้ค่ะ ซึ่งไม่ได้ถือว่าผิดปกติหรืออันตรายอะไร ยกเว้นกรณี ที่เลือดออกปริมาณมากและนานหลายสัปดาห์ อาจทำให้เกิดภาวะโลหิตจางตามมาได้ ซึ่งในกรณีนี้ ควรไปพบแพทย์เพื่อรักษาค่ะอย่างไรก็ตาม เพื่อให้แน่ใจว่าเลือดที่ออกกะปริดกะปรอยในคราวนี้ ไม่ได้เป็นเลือดที่เกิดจากภาวะแทรกซ้อนจากการตั้งครรภ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ถือว่าปกติดี ไม่จำเป็นต้องทำอะไรค่ะ